Source: https://www.porada.sk/archive/index.php/t-121778.html?s=db82465c9fd115090fe8b868171ed55f
Timestamp: 2020-08-04 08:43:02+00:00

Document:
Súkr.zdrav.zariadenia a nárok na uplatnenie DPH [Archív] - PORADA.sk
14.10.09,07:34
Po dlhšom čase sa na Vás obracia s triviálnou otázkou, resp. s prosbou o potvrdenie mojej argumentácie.
Takže: Súkromná zdravotnícka ambulancia (s.r.o. platiteľ DPH) si ide zaobstarať ultrazvukové zariadenie, ktoré potrebuje k svojej činnosti. Jej činnosť je oslobodená od DPH podľa § 29 zákona o DPH. Pri obstarávaní sú dve alternatívy:
a) kúpa v SR od plátcu DPH. V tomto prípade nie je nárok na uplatnenie DPH na vstupe podľa § 49 ods. 3 zákona o DPH
b) kúpa v ČR od plátcu DPH. V tomto prípade ide o intrakom.dodanie v tuzemsku medzi členmi EU. Dodávateľ prenáša daňovú povinnosť na odberateľa. Odberateľ je povinný vykonať "samozdanenie" s tým, že vzniká povinnosť odviesť dph, ale nemá nárok na uplatnenie. (tu potrebujem § zákona) :)
Prosím o potvrdenie správnosti mojej argumentácie, aby som mohol predložiť vysvetlenie klientovi so správnymi odvolávkami na §§ zákona.
14.10.09,09:07
b) kúpa v ČR od plátcu DPH. V tomto prípade ide o intrakom.dodanie v tuzemsku medzi členmi EU. Dodávateľ prenáša daňovú povinnosť na odberateľa (§11). Odberateľ je povinný vykonať "samozdanenie" s tým, že vzniká povinnosť odviesť dph (§69/6), ale nemá nárok na uplatnenie. (tu potrebujem § zákona = § 49/3) :)
Podľa mňa rozmýšľaš správne.
14.10.09,09:18
Áno Zoli, rozmýšľaš správne.
Zostáva mi tu ešte jedna otázka. Ak odberateľ v tomto prípade nemá záujem "identifikovať sa ako platiteľ na SR". Dodávateľ v tom prípade by mal vystaviť faktúru s českou DPH. Moja otázka znie - môže tak odberateľ urobiť? Tváriť sa pri tomto obchode ako neplátca?
V konečnom dôsledku nič tým nezíska..iba by nakúpil teoreticky lacnejšie, keby krajina dodávateľa mala nižšiu DPH ako 19%...
14.10.09,09:49
Podľa mňa by v tomto prípade odberateľ platil DPH 2 x - raz českú a druhý krát slovenskú, lebo by to musel zdaniť aj v SR.
a) nadobúdateľom je zdaniteľná osoba, právnická osoba, ktorá nie je zdaniteľnou osobou, alebo zahraničná osoba, ktorá je identifikovaná pre daň v inom členskom štáte...
Jedine ak by nakúpil ako FO a potom predal spoločnosti...????:rolleyes:
14.10.09,10:17
Povinnosť samozdanenia - t.j. odviesť DPH do slovenského štátneho rozpočtu vyplýva z § 69 ods. 6 zákona o DPH.
Skutočnosť, že nevznikne právo na odpočítanie dane vyplýva z § 49 zákona o DPH
A tu je výnimka:
(3) Platiteľ nemôže odpočítať daň z tovarov a služieb podľa odseku 2, ktoré použije na dodávky tovarov a služieb, ktoré sú oslobodené od dane podľa § 28 až 41, s výnimkou poisťovacích služieb podľa § 37 a finančných služieb podľa § 39, ak sú poskytnuté zákazníkovi, ktorý nemá sídlo, miesto podnikania, prevádzkareň ani bydlisko na území Európskych spoločenstiev, alebo ak sú tieto služby priamo spojené s vývozom tovaru mimo územia Európskych spoločenstiev. Platiteľ, ktorý dodáva investičné zlato oslobodené od dane podľa § 67 ods. 3, a platiteľ, ktorý sprostredkováva dodanie investičného zlata oslobodené od dane podľa § 67 ods. 3, nemôže odpočítať daň z tovarov a služieb podľa odseku 2, ktoré použije na túto činnosť, s výnimkou dane z tovarov a služieb podľa § 67 ods. 5 a 6.

References: § 29
 § 49
 § 49
 § 69
 § 49
 § 28
 § 37
 § 39
 § 67
 § 67
 § 67